***Nová predajňa s tieniacou technikou K-system v Hurbanove***

**/Žiar nad Hronom, 19. apríla 2017/ - 7. apríl 2017 bola slávnostne otvorená nová predajňa tieniacej techniky K-system na juhu Slovenska. Okrem vlastných Štúdií tieniacej techniky v Bratislave, Banskej Bystrici, Nitre, Košiciach, Žiari nad Hronom sú výrobky tohto slovenského výrobcu dostupné aj u predajcov značky K-system v Leviciach, Nitre, Trenčíne, Poprade a v Hurbanove.**

Dňa 7. 4. 2017 spoločne slávnostne prestrihli pásku pán Mgr. Roland Hulko vedúci oddelenia regionálneho rozvoja mesta Hurbanovo, vedúca divízie obchod a marketing spoločnosti K-system, spol. s r. o. pani Kúdelová Andrea a pán Roland Lovász, majiteľ spoločnosti Luxrol, s. r. o. Slávnostného otvorenia sa zúčastnili aj predstavitelia priľahlých obcí a majitelia firiem z regiónu Nové Zámky, Hurbanovo, Komárno, ako aj množstvo architektov a projektantov.

**K-system a LUXROL spája viac ako obchod**

*„Spoločnosť LUXROL je rovnako ako K-system rodinná firma, ktorá stojí na pevných morálnych základoch.* *Vzťah k zákazníkom je presne taký ako si predstavujeme, že bude K-system reprezentovať, vysoko profesionálny. Rovnako, ako pre nás, je pre majiteľov tejto firmy dôležitá vysoká kvalita, služby na dobrej úrovni, výborná komunikácia, ale aj predaj slovenských výrobkov*.“ povedala Kúdelová Andrea. *„Na trhu existuje množstvo firiem, ktoré predávajú tieniacu techniku. My však hľadáme takých partnerov, ktorých cieľom nie je čo najlacnejšie nakúpiť a čo najlepšie predať. Máme partnerov, ktorí chcú svojim zákazníkom ponúkať kvalitné slovenské výrobky.“*

**Kvalitné slovenské výrobky**

K-system je jedným z dvoch slovenských výrobcov žalúzií. Na trhu pôsobí už od roku 1991 a svoje výrobky už niekoľko rokov úspešne exportuje aj do zahraničia. Je priekopníkom v oblasti tieniacej techniky a pravidelne prináša na slovenský trh novinky, ktoré zvyšujú kvalitu bývania spotrebiteľov.

[www.ksystem.sk](http://www.ksystem.sk)

**V prípade akýchkoľvek otázok kontaktujte:**

Andrea Kúdelová

K-system, spol. s r. o.

Tel.: +421 456940310

Mobil: +421 905 909669

andrea.kudelova@ksystem.eu

**FOTOGALÉRIA**



Slávnostný akt prestrihnutia pásky



Predstavitelia spoločnosti K-system, Luxrol a zástupca nemeckého výrobcu motorov spoločnosti elero



Všetkých návštevníkov čakal okrem bohatého občerstvenia aj atraktívny darček a prezentácia výrobkov